Mdina

Mdina (en maltés, L-Imdina; italiano, Medina) es un conceju local enas afueras de Rabat i Mtarfa i una ciá amurallá assitiá n’una collina nel centru de Malta. Dantis se le llamó Città Vecchia (Ciá Vieja) i fue la capital del pais ata que fue sustituía por La Valeta en 1570. Tieni 2500 m² i cuenta cun una puebración de 306 abitantis (2011).

Es comunmenti conocía polos sus ciudadanus i visitantis cumu La ciá del Silenciu. Enas sus callis ai bellus palácius i eificius religiosus que datan del sigru XV, angunus acupaus ogañu polas famílias aristócratas. Contigua a Mdina se topa Rabat, cuyu nombri vini dela parabra árabi gastá pa izil "subúrbiu", i que cuenta cun una puebración d'alreol de 11 000 pressonas.

 Etimulugía 

El nombri dela ciá se deriva del árabi parabra  (), que senifica "puebru" o "ciá".El nombri pressenti se deriva del árabi madīnah 'puebru' o 'ciá'.El Desenvolvimiento del Espáciu Domesticu enas Islas Maltesas dendi la Eá Meia Tardía ata la Sigunda Mitá del sigru XXLus Municipia Romanus de Malta i Gozo: La Pruva Epigráfica El nombri Melite o Melita, assiciau col antigu assentaeru nel mesmu sítiu, á manteníu cumu el nombri dela isla (Malta).

 Estoria 

Enos sus oríginis, Mdina fue abitá i fortificá en primera istáncia polos fenicius, alreol del 700 a. C. Maleth, cumu los sus primerus puebraoris la llamun,https://web.archive.org/web/20091029124123/http://www.edrichton.com/MdinaHistory.htm History of Mdina pertenecía a una región beneficia'á pol la su estraégica ubicación nunu delos puntus más altus dela isla i pol estal desapartá del mari. Duranti la acupación romana Malta se gorvió n’un Municipium i el gobernaol Romanu dela época s’encargó de construil el su palaciu en Mdina. La tradición mantieni que el Apóstol San Pablu residió ena ciá endispués del su estóricu naufrágiu enas islas. Una parti emportanti dela su arquitetura atual reflega el períu Fatimí qu’encetó nel 999 d. C. i que duró ata la conquista de Malta pol parti delus normandus, nel 1091. Lus normandus rodearun la ciá con gruessus murus i amprarun el fossu. Assin, la ciá tamién queó desapartá del puebru más cercanu, Rabat.

Malta pasó a manus dela Soberana Ordin Melital i Ospitalária de San Juan de Jerusalén nel 1530 d. C. Mdina ospedó assin la cerimónia meyanti la qual el Gran Maestri juraba púbricamenti el su pesqui de protegel las Islas Maltesas i los derechus delas sus gentis. Un forti terremotu nel 1693 d. C. llevó ala entrodución del Barruecu endrentu dela ciá. Lus Caballerus dela Ordin de Malta refolmun la catedral, bahu lus diseñus del arquitetu maltés Lorenzu Gafa. El Palaciu Falzon, el Palaciu Magisterial i trebajus de restauración son otrus delus proyeutus hechus pola Ordin. La porta dela dentrá dela ciá fue criá pol el arquitetu francés Charlis Françuás de Mondion en 1724.

 Pressenti 

La mayol parti delus palácius de Mdina son gastaus cumu domicílius privaus. La emponienti Catedral de San Pablu se alça frenti a una grandi praça.

 Lugares d'enterés 
Catedral de San Pablu

Palaciu de Vilhena

Palaciu Falson (Casa Normanda)

Capilla de Santa Ágata

Capilla de San Nicolás

Museu d'Estoria Natural

Maçmorras de Mdina

Ilesia i Conventu Carmelita

Mdina Esperiencia

Monausteriu Beneditinu

Bastion Squari
Catacumbas de San Pablu
Corti Capitanali (casa'l conceju)

 Geografía 

Artitú: 124 metrus.

Latitú: 35º 53' 12" N

Lunjitú: 014º 24' 09" E

 Deportis 

Fundaú en 2006, el Mdina Knights F.C. juega ogañu ena tercera devisión dela liga maltesa, aprepará pola Associción de Fubu de Malta.

 Ena coltura populal 

Mdina (juntu con Birgu i Gozo) desempeña un emportanti papel en Los Caballerus en Desordén, el tercel libru delas aclama'ás Lymond Chronicles de Dorothy Dunnett, el qual está assitiau alreol delus sucesius dela Encursión de Dragut en 1551 quandu lus Otomanus asediarun la ciá duranti un pequeñu períu.

Nel Mundu de Escureça de White Wolf Publishing, Mdina es la capital uropea del clán Lasombra.

Ena novela de 2007 Cabeça de Serpi de Anthony Horowitz, Mdina es el sítiu d'una "emboscá" ondi el MI6 entiendi recuperal al pairi de Alex Rider, John.

Ena primera temporá de Juegu de Tronus de HBO, Mdina fue el lugá de grabación dela ciá capital fictícia dela sérii, Desembarcu del Rei.10 Lugares de Gravación de Juegu de Tronus en Malta i Gozo Más de contin (o más dessatamenti), la Praça Mesquita es el lugá ondi se grabó el burdel de Didu Chicu i la puerta barrueca dela ciá pue vel-se ena primera temporá (episodiu 3).Las 31 mejolis cosas que hazil en Mdina

L'ación de varius capítulus (21ff) dela novela de fantasía de A.J. Hackwith La Librería de la Descrita (2019) está assitiau n'Mdina; la ciá tieni un estatu especial nel sentíu de que "Naidi que no á nacíu de la umaniá –ni ánjel ni deemoniu [...]– entra sin envitación delus sus residentis" 

 Galería d'imáginis 

 Referencias 

 Enlacis esternus 

Mdina

Mdina - Guidetomalta.net